32. Karrebæk Kirke og Mølle - Velkommen til Næstved Kommune
32. Karrebæk kirke og mølle
Kirke og mølle som søkendingsmærke
Karrebæk kirke og mølle ligger højt i landskabet på en bakketop, tidligere kaldet Humlebjerg, og danner en markant landskabsprofil. Bygningerne ligger ved den befærdede vej mellem Næstved og Karrebæksminde, og profilen fungerer som kendingsmærke for Karrebæk, når man nærmer sig byen ad denne vej fra såvel landevejen som fjorden. Karrebæk er også interessant, idet al søværts trafik til og fra Næstved tidligere var tvunget til at passere helt ind under Karrebæk. Dette havde især betydning i middelalderen, da den der ejede Karrebæk, således beherskede søvejen til Næstved. I den tidlige middelalder var kongen ejer af både Karrebæk såvel som torvet i Næstved. Kongen skænkede torvet og handelen til Sct. Peders Kloster, senere Skovkloster, i 1140 og pantsatte senere også Karrebæk: For uden torvet havde Karrebæk ingen strategisk betydning.
Kirken er først opført omkring 1300 med nordkapel og hvælvinger fra 1400-årene samt tårn fra reformationstiden. Idet Karrebæk har været en betydningsfuld lokalitet allerede i den tidlige middelalder, kan det tænkes, at den nuværende kirke har haft en forgænger af træ og eventuelt en tilknyttet kongsgård. Kirken danner sammen med møllen og præstegården et område af stor bygningsmæssig værdi. Den hollandske vindmølle (opført 1858) lå oprindeligt i tilknytning til en møllegård, hvor der også var bageri og brødudsalg. I møllens storhedstid blev her fremstillet hvedemel, gryn, grovmel og foder. Så tidligt som i 1945 blev møllen solgt fra gården til en komité til møllens bevarelse. Møllen ejes nu af Næstved Kommune.
Over for kirken ligger Bethesda, tidligere Asylet, der blev opført som menighedspleje i 1880. Asylet blev drevet af Diakonissestiftelsen ved to diakonisser, som tog sig af børn og syge. Siden 1929 er ejendommen blevet lejet ud til privat beboelse. Kirkebakken 8 ejes i dag af foreningen bag Rødkilde lejrskole, men husede fra 1830 til 1939 Karrebæk skole.
Karrebæk Bygade, hvor trafikken mod Enø fra gammel tid har gået, karakteriseres af længehuse, der ligger helt ud til vejen.
Kulturmiljøet er delvist bevaret, idet møllegården ikke er bevaret. Møllen er fredet efter bygningsfredningsloven.
Kulturmiljøet og bygningerne er sårbare over for funktionstømning, forfald, nedrivning og væsentlige ændringer af arkitektur og omgivelser.
Der er offentlig adgang til kirken. Den øvrige del af kulturmiljøet kan ses fra offentlig vej.
5. Dele af Appenæs Bygade samt fiskermiljøet ved åen
6. Aversi
7. Dysted
8. Everdrup
9. Fensmark
10. Fodby
11. Gødstrup
13. Krummerup
14. Kvislemark
15. Ladby
16. Lille Næstved
17. Næsby
18. Næstelsø
19. Rettestrup
20. Rislev
21. Sandby og Sandbygård
22. Skafterup
23. Skelby
24. Stubberup
25. Tornemark
26. Tystrup
27. Tyvelse
28. Vejlø
29. Vinstrup
30. Vrangstrup
31. Vridsløse
33. Mogenstrup Kirke og helligkilde
34. Ting Jellinge Kirke
35. Klokkergårde
36. Møllevænget
37. Rønnebæk Huse
38. Saltø landarbejderboliger
39. Bavelse
40. Bækkeskov og statshusmandsudstykningerne Bækkeskov Stræde, Tyrehule og Nyprøve
41. Christiansdals Kloster
42. Fyrendal
43. Gavnø
44. Gunderslevholm
45. Holmegård
46. Næsbyholm
47. Rønnebæksholm
48. Sparresholm og teglværk
49. Tybjerggård og Tybjerg
50. Vildtbanegrøften
51. Hulvejen nord ved Bredeshave
52. Basnæs
53. Fjordfiskeri ved Karrebæk
54. Karrebæksminde
55. Askov Huse møller
56. Fiskebæk Mølle
57. Nylands Mose
58. Susåen
Indtast din e-mail for at abonnere på siden "32. Karrebæk kirke og mølle" med tilhørende undersider.